Marte Olsbu Røiseland

Marte Olsbu Røiseland (født 7. desember 1990) er en norsk skiskytter fra Froland som har vunnet elleve VM-gull – to individuelt og ni på stafett samt tre bronse fra VM og tre OL-gull, to OL-sølv og to OL-bronse. Hun vant verdenscupen 2021/22.

Hun debuterte i verdenscupen i skiskyting sesongen 2012/13, da hun ble nr. 28 på normaldistansen i Östersund. Hun har tre kongepokaler og åtte NM-gull i skiskyting, sju NM-gull i rulleskiskyting og tre gull i junior-NM i skiskyting. Hun tok gull i sprint og bronse på stafett i EM i skiskyting 2014 i Nové Město. Under VM i skiskyting 2020 i Antholz tok hun sju medaljer av sju mulige: fem gull og to bronse. Under OL i Beijing i 2022 tok hun fem medaljer: tre gull og to bronse.

Karriere 
I VM i skiskyting 2016 i Oslo gikk hun ankeretappen på Norges lag som tok gull i kvinnestafetten, etter at Synnøve Solemdal, Fanny Horn Birkeland og Tiril Eckhoff hadde sendt henne ut i ledelsen. Hun gikk også åpningsetappen for det norske laget som tok bronse i mix-stafett i samme mesterskap.. Røiseland tok sølv på 7,5 km sprint og var med på Norges lag som tok sølv på mix-stafett i vinter-OL 2018 i Pyeongchang. Hun tok sin første verdenscupseier da hun vant sprinten i Nové Město 20. desember 2018.

Hun var med på det norske laget som tok gull på mix-stafett i VM i skiskyting 2019 i Östersund, sammen med Tiril Eckhoff, Tarjei Bø og Vetle Sjåstad Christiansen. 

Under VM i skiskyting 2020 i Antholz ble Marte Olsbu Røiseland den første skiskytteren som vant sju VM-medaljer av sju mulige – fem gull og to bronse. Sammen med Tiril Eckhoff, Tarjei Bø og Johannes Thingnes Bø tok hun gull på mix-stafett. Hun ble så verdensmester på 7,5 km sprint før hun tok bronse på både jaktstarten og på 15 km normaldistanse. Sammen med Johannes Thingnes Bø tok hun gull i parstafett og hun gikk ankeretappen på det norske laget som tok gull på 4 x 6 km stafett. Hun avsluttet mesterskapet med gull på 12,5 km fellesstart.

Under VM i skiskyting 2021 i Pokljuka gikk hun ankeretappen på det norske laget som tok gull på blandet stafett. Sturla Holm Lægreid, Johannes Thingnes Bø og Tiril Eckhoff gikk de øvrige etappene. Hun gikk også ankeretappen på stafetten for kvinner der det også ble gull. Ingrid Landmark Tandrevold, Tiril Eckhoff og Ida Lien gikk de tre første etappene. Røiseland vant tre verdenscuprenn og ble nummer to i verdenscupen sammenlagt sesongen 2020/21.

I vinter-OL 2022 i Beijing gikk hun første etappe på Norges lag som tok gull i blandet stafett. De øvrige på laget var Tiril Eckhoff, Tarjei Bø og Johannes Thingnes Bø. Hun fulgte opp med bronse på normaldistansen over 15 km, gull på 7,5 km sprint, gull på jaktstart og bronse på fellesstart. For fjerde gang klarte en norsk utøver å ta fem medaljer i ett og samme OL: Den første var skytteren Otto Olsen som tok tre gull og to sølv i sommer-OL 1920 i Antwerpen den andre var skøyteløperen Roald Larsen som i vinter-OL 1924 tok to sølv og tre bronse (sølv på 1500 m og sammenlagt, bronse på 500 m, 5000 m og 10000 m) og den tredje var Marit Bjørgen med tre gull, én sølv og én bronse i vinter-OL 2010 i Vancouver.

Mesterskap

Olympiske leker

Verdensmesterskap

Europamesterskap

Verdenscupen 
 Poeng: Antall verdenscup-poeng. Plass: Plassering i cup.

Verdenscupseire

Privatliv
Den 11. august 2018 giftet hun seg med Sverre Røiseland.

Se også 
 Liste over mestvinnende vinterolympiere
 Liste over norske mestvinnende vinterolympiere
 Gullklubben – Norske Olympiavinneres Klubb

Referanser

Eksterne lenker 
 
 
 
 

 

Norske skiskyttere
Verdensmestere i skiskyting
Olympiske mestere for Norge
Olympiske mestere i skiskyting
Olympiske sølvmedaljevinnere for Norge
Olympiske sølvmedaljevinnere i skiskyting
Medaljevinnere under Vinter-OL 2018
Deltakere for Norge under Vinter-OL 2018
Skiskyttere under Vinter-OL 2018
Norgesmestere i skiskyting
Personer fra Froland kommune
Kongepokalvinnere i skiskyting
Medaljevinnere under Vinter-OL 2022
Deltakere for Norge under Vinter-OL 2022
Skiskyttere under Vinter-OL 2022
Vinnere av Holmenkollmedaljen
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021